**Návrh**

# ZÁKON

## z ... 2021,

## ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov

Národná rada Slovenskej republiky sa uzniesla na tomto zákone:

Zákon Národnej rady Slovenskej republiky č. 152/1995 Z. z. o potravinách v znení zákona Národnej rady Slovenskej republiky č. 290/1996 Z. z., zákona č. 470/2000 Z. z., zákona č. 553/2001 Z. z., zákona č. 23/2002 Z. z., zákona č. 450/2002 Z. z., zákona č. 472/2003 Z. z., zákona č. 546/2004 Z. z., zákona č. 195/2007 Z. z., zákona č. 318/2009 Z. z., zákona č. 114/2010 Z. z., zákona č. 349/2011 Z. z., zákona č. 459/2012 Z. z., zákona č. 42/2013 Z. z., zákona č. 36/2014 Z. z., zákona č. 101/2014 Z. z., zákona č. 30/2015 Z. z., zákona č. 376/2016 Z. z., zákona č. 91/2019 Z. z., zákona č. 303/2019 Z. z., zákona č. 478/2019 Z. z., zákona č. 198/2020 Z. z., zákona č. 83/2021 Z. z. a zákona č. 69/2021 Z. z. sa mení a dopĺňa takto:

1. § 2 sa dopĺňa písmenom g), ktoré znie:

„g) pridomovým hospodárstvom je výroba poľnohospodárskych produktov živočíšneho pôvodu z vlastného chovu hospodárskych zvierat a ich spracovanie s hmotnosťou najviac jednej tony mesačne.“.

1. V § 3 sa odsek 1 dopĺňa písmenom i), ktoré znie:

„i) poľnohospodárske výrobky a potraviny vyrobené v rámci pridomového hospodárstva a rozsah údajov, ktoré sa ohlasujú ministerstvu podľa § 4 ods. 4.“.

1. § 4 sa dopĺňa odsekom 4, ktorý znie:

„(4) Osoba vykonávajúca pridomové hospodárstvo je povinná každoročne do 30. júna a do 31. decembra ohlasovať ministerstvu údaje o výkone pridomového hospodárstva za predchádzajúcich šesť mesiacov.“.

1. § 5 sa dopĺňa odsekom 4, ktorý znie:

„(4) Používať potraviny, ktorým uplynul dátum minimálnej trvanlivosti, ako zložky pri výrobe potravín alebo pokrmov je zakázané okrem pokrmov pripravovaných osobou vykonávajúcou činnosť s verejnoprospešným účelom v oblasti poskytovania sociálnej pomoci alebo humanitárnej starostlivosti.“.

1. V § 6 ods. 5 písm. d) sa vypúšťajú slová „alebo dátume minimálnej trvanlivosti okrem bezodplatného prevodu podľa odseku 88dab)“.

Zároveň sa vypúšťa poznámka pod čiarou k odkazu 8dab.

1. V § 6 sa odsek 5 dopĺňa písmenom e), ktoré znie:

„e) po uplynutom dátume minimálnej trvanlivosti okrem

1. bezodplatného prevodu podľa odseku 7,

2. predaja podľa odseku 12.“.

1. § 6 sa dopĺňa odsekmi 12 až 16, ktoré znejú:

„(12) Prevádzkovateľ je povinný najneskôr 48 hodín pred umiestnením potravín, ktorým uplynul dátum minimálnej trvanlivosti, na trh ponúknuť tieto potraviny všetkým charitatívnym organizáciám oprávneným podľa odseku 7 nakladať s potravinami po uplynutí dátumu minimálnej trvanlivosti. Ak charitatívne organizácie do 48 hodín od ponuky neprejavia záujem o tieto potraviny alebo ich odmietnu, prevádzkovateľ môže tieto potraviny predávať

a) len ak sú bezpečné,

b) len vo svojich vlastných prevádzkach,

c) len konečnému spotrebiteľovi,

d) len ak sú zreteľne označené na obale výrobku údajom, že ide o potravinu, ktorej uplynul dátum minimálnej trvanlivosti,

e) len ak sú zreteľne označené na obale výrobku údajom, že potravinu je nevyhnutné bezodkladne spotrebovať,

f) len ak sú zreteľne oddelene umiestnené od ostatných potravín, pričom miesto predaja musí byť zreteľne označené týmito údajmi:

1. informácia, že ide o potraviny, ktorým uplynul dátum minimálnej trvanlivosti,

2. upozornenie na skutočnosť, že chuťové alebo výživové parametre môžu byť zmenené,

3. informácia o poslednom znížení predajnej ceny.

g) najviac po dobu 45 dní od uplynutia dátumu minimálnej trvanlivosti.

(13) Prevádzkovateľ môže počas doby predaja podľa odseku 12 písm. f) opäť ponúknuť potraviny po dátume minimálnej trvanlivosti charitatívnym organizáciám.

(14) Za bezpečnosť potravín po uplynutí dátumu minimálnej trvanlivosti zodpovedá prevádzkovateľ, ktorý tieto potraviny predáva podľa odseku 12.

(15) Je zakázané predávať potraviny po uplynutí dátumu minimálnej trvanlivosti

a) podľa § 6 ods. 3 písm. a), b) a g),

b) ďalším prevádzkovateľom okrem predaja podľa § 6 ods. 12 písm. b),

c) formou predaja na diaľku,

e) konzumné vajcia akéhokoľvek vtáčieho druhu a mäsové konzervy,

f) s poškodeným alebo deformovaným obalom.

(16) Potraviny, ktorým uplynul dátum minimálnej trvanlivosti a doba predaja podľa odseku 12 písm. g), je zakázané bezodplatne previesť podľa § 6 odseku 7.“.

1. § 9b sa dopĺňa odsekom 3, ktorý znie:

„(3) Ministerstvo na svojom webovom sídle zverejňuje zoznam poľnohospodárskych výrobkov a potravín označených podľa odseku 1; rozsah údajov o poľnohospodárskych výrobkoch a potravinách označených podľa odseku 1, ktoré sa v zozname zverejňujú, upraví všeobecne záväzný právny predpis podľa odseku 1.“.

1. V § 12 ods. 1 písm. h) sa slová „a dátumu minimálnej trvanlivosti“ nahrádzajú slovami „alebo dátumu minimálnej trvanlivosti okrem predaja podľa § 6 ods. 12“.
2. V § 12 ods. 1 písmeno q) znie:

„q) je pri listinnej propagácii a marketingu poľnohospodárskych výrobkov a potravín prostredníctvom letáku, reklamného časopisu alebo inej obdobnej formy komunikácie (ďalej len „leták“) povinný uviesť na ktorejkoľvek strane letáku informáciu o percentuálnom podiele poľnohospodárskych výrobkov a potravín označených podľa § 9b alebo potravín vyrobených v Slovenskej republike uvedených v letáku slovami „Tento leták obsahuje ... %-ný podiel potravín vyrobených na Slovensku.“ písmom, ktorého stredná výška je najmenej 8 mm, tak, aby bola zabezpečená jednoznačná čitateľnosť informácie bez jej narušenia iným textom, obrázkom alebo iným rušivým prvkom; percentuálny podiel sa vypočíta ako matematický podiel počtu poľnohospodárskych výrobkov a potravín označených podľa § 9b alebo potravín vyrobených v Slovenskej republike a celkového počtu poľnohospodárskych výrobkov a potravín v letáku, vyjadrený v percentách.“.

1. V § 12 sa odsek 1 dopĺňa písmenami r) a s), ktoré znejú:

„r) môže pri predaji v prevádzkarni poľnohospodárske výrobky a potraviny označené podľa [§ 9b](https://www.slov-lex.sk/pravne-predpisy/SK/ZZ/1995/152/20200721#paragraf-9b) alebo potraviny vyrobené v Slovenskej republike v mieste ponuky označiť viditeľne na cenovke alebo v tesnej blízkosti cenovky jasne viditeľným symbolom, ktorý nezameniteľne oznamuje konečnému spotrebiteľovi, že ide o takú potravinu,

s) nesmie vykonávať propagáciu a marketing na potraviny predávané po uplynutí dátumu minimálnej trvanlivosti podľa § 6 ods. 12.“.

1. V § 28 ods. 2 písm. b) sa na konci pripájajú tieto slová: „alebo ktorým uplynul dátum minimálnej trvanlivosti,“.
2. V § 28 sa odsek 3 dopĺňa písmenami f) a g), ktoré znejú:

„f) umiestňuje na trh potraviny po uplynutí dátumu minimálnej trvanlivosti v rozpore s § 6 ods. 7, 12, 15 alebo ods. 16,

g) uskutočňuje propagáciu a marketing poľnohospodárskych výrobkov a potravín v rozpore s § 12 ods. 1 písm. q).“.

1. V § 28 ods. 4 písm. i) sa vypúšťajú slová „alebo po uplynutí dátumu minimálnej trvanlivosti okrem bezodplatného prevodu podľa § 6 ods. 7,“.
2. V § 28 odsek 8 znie:

„(8) Ak do jedného roka odo dňa nadobudnutia právoplatnosti rozhodnutia o uložení pokuty dôjde k opakovanému porušeniu povinnosti, za ktorú bola uložená pokuta podľa odseku 7, orgán úradnej kontroly potravín uloží pokutu až do štvornásobku sadzby pokuty podľa odseku 4, najmenej však 50 000 eur a najviac 2 000 000 eur.“.

1. V § 28 sa za odsek 9 vkladá nový odsek 10, ktorý znie:

„(10) Ak sa prevádzkovateľ dopustí podvodných a klamlivých praktík,25)orgán úradnej kontroly potravín pri určení výšky pokuty prihliada aj na hospodársku výhodu, ktorú mohol prevádzkovateľ protiprávnym konaním získať25a)“.

Doterajšie odseky 10 až 15 sa označujú ako odesky 11 až 16.

Poznámky pod čiarou k odkazom 25 a 25a znejú:

„25)Čl. 1 ods. 4 písm. a) nariadenia (EÚ) 2017/625 v platnom znení.

25a)Čl. 139 ods. 2 nariadenia (EÚ) 2017/625 v platnom znení.“

1. Za § 31ah sa vkladá § 31ai, ktorý vrátane nadpisu znie:

„**§ 31ai**

**Prechodné ustanovenie k úpravám účinným od 1. januára 2022**

Konanie o uložení pokuty podľa § 28, ktoré sa začalo a právoplatne neskončilo do 31. decembra 2021, sa dokončí podľa tohto zákona v znení účinnom od 1. januára 2022.“.

Tento zákon nadobúda účinnosť 1. januára 2022.